open-index/open-wikipedia-markdown huggingface dataset:
Meleager Gadarensis

**Meleager Gadarensis** (Graece Μελέαγρος ὁ Γαδαρεύς), qui annis nonagesimis saeculi I a.C.n. (Seleuco Epiphane regnante) floruit, fuit poeta epigrammatista Graecus.

In Gadara  urbe Syriae natus, Tyri educatus est, mortuus est in insula Coa. Primus collectionem poeticam composuit, quae post permulta additamenta in Anthologiam Palatinam transformata est. Ipsius 134 epigrammata ibi servantur, quorum notissimum est *Corona* (Στέφανος) de quadraginta sex poetis Graecis, qui floribus et plantis assimilantur. 

## Nexus externi
## Notae
Categoria:Auctores Graeci antiqui
Categoria:Poetae Graeci
Categoria:Poetae Anthologiae Graecae
Tubulinum

[thumb|Structura dimeri αβ tubulini cum [Nucleotidum|nucleotidis et iontibus metallicis ligatis.]]
**Tubulinum** est proteina globosa e qua microtubuli in cytosceleto constant. Duae species globulini suntː α-globulinum et β-globulinum. Ambae circiter 450 aminoacida numerant et massam 50 chilodaltonum habent sed fere dimidia parte sequentiae inter se differunt. Dimerum αβ primum formant antequam microtubulis adderentur.

## De structura moleculari 
Structura secundaria tubulini moleculae duo foliola β (unum quattuor, alterum sex cauliculorum) duodecim helicibus α circumdata praebet. In structura tertiaria utraque species tubulini situm guanosinum triphosphoricum (GTP) ligantem habet. Postquam dimerum in microtubulum incorporatum est GTP tubulini β hydrolyzatur in GDP et Pi (phosphatum) dum GTP tubulini α integrum remanet quia medio dimero reconditur. Microtubuli ex utraque parte crescunt et minuuntur, magis tamen ex altera quae tubulinum β ostendit et polus +  appellatur. Ita celeriter construuntur et destruuntur ut in mitosi cum chromosomatum paria separant. Nonnumquam tam celeriter dimera ex una parte adduntur quam ex altera auferuntur.

Sunt medicamenta quae microtubulorum constructionem inhibent ut colchicina quae inflammationem impugnat. Paclitaxel qui cancro laborantibus hominibus remedio datur econtra microtubulorum destructionem inhibet ita ut cellulis sese dividentibus obsit quia fasces microtubulorum  minui debent ut paria chromosomatum separentur.

## Fontes 
thumb|Mensurae variae quae ad microtubulorum adgregationem pertinent.
*Charlotte Pratt et Kathleen Cornely,  *Essential Biochemistry*, Wiley, 2018ː V.3. In versione Francogallica, De Boeck, 2019 pp.132-135

## Plura legere si cupis 
* K. K. Busiek, W. Margolin: "[Bacterial actin and tubulin homologs in cell growth and division](https://www.cell.com/current-biology/fulltext/S0960-9822(15)00061-5?_returnURL=https%3A%2F%2Flinkinghub.elsevier.com%2Fretrieve%2Fpii%2FS0960982215000615%3Fshowall%3Dtrue)", *Current Biology*, 2015ː R243–R254
*Gardner MK, Hunt AJ , Goodson HV , Odde DJ, "Microtubule assembly dynamics: new insights at the nanoscale", *Current Opinion in Cell Biology*,  2008: 64-70
*Benoît Gigant, Chunguang Wang, Raimond Ravelli et Marcel Knossow, "Bases structurales de la régulation de la tubuline par un médicament anticancéreux, la vinblastine", *M/S*, 2005ː 814-5.
*Martin Pilhofer, Mark S. Ladinsky, Alasdair W. McDowall, Giulio Petroni, Grant J. Jensen:"Microtubules in Bacteria: Ancient Tubulins Build a Five-Protofilament Homolog of the Eukaryotic Cytoskeleton".  *PLOS Biology*, 2011

Categoria:Proteinae
Categoria:Cytologia
Categoria:Biochemia
Chaonia

**Chaonia** (Graece Χαονία) fuit pars Epiri boreoccidentalis, quam Chaones incoluerunt. Ceterae Epiri partes Molossia et Thesprotia habebantur. 

Strabo dicit  Chaoniam extentam esse a montibus Acrocerauniis, ubi confinium Illyricum erat, usque ad Thyamidem fluvium, post quem Thesproti habitabant. Pars Chaoniae borealis nunc Albanica est.

Urbs Chaoniae maxima Phoenice fuit; ceterae urbes Cestrine, Chimaera, Buthrotum, Cassiope, Panormus, Ilium, Onchesmus, Antigonia et Palaeste.

In *Aeneide* Vergilii (III 295-335) Aeneas Helenum et Andromachen visitat, qui Troia capta et Neoptolemo mortuo in Chaonia regnant; Chaon, cuius nomen regioni datum est, Troianus fuit Heleni amicus, in venatu occisus vel morbo avertendo immolatus. Cestrinus Heleni et Andromachae filius Cestrinam urbem condidit. 

## Notae
## Nexus externi
Categoria:Epirus
Valentinus Magnan

**Valentinus Magnan**, vulgo plene *Jacques Joseph Valentin Magnan* (Perpiniani natus die 16 Martii 1835; Surisnis die 27 Septembris 1916 mortuus) fuit psychiater. Lugduni medicinae studuit atque in universitate Parisiensi gradum doctoris anno 1866 ascendit; ibi discipulus erat psychiatrorum Ioannis Petri Falret et Iulii Baillarger. Academiae nationalis medicinae membrum, annos quadraginta quinque Lutetiae apud asylum Sanctae Annae laboravit; a coaevis nonnumquam "magister S. Annae" nuncupatus est. Reformator fuit curationis morbos psychicos patientium. De alcoholismo et absinthismo praeter alias passiones operam dedit.

thumb|upright=1.5|Nosocomium Suresnense a Valentino Magnan conditum
Nosocomium psychiatricum Surisnis condiderat: ibi ipse ab anno fere 1912 usque ad mortem habitabat. In eodem asylo ab anno 1885 curata, Adela Hugo Victoris filia, compositrix musica, anno 1915 mortem obiit.

Confectio venditioque in Francia spiritus absinthii, cuius proprietates morbiferas Valentinus Magnan inter primos suaserat, die 16 Martii 1915 decreto praefecturali interdictus est. Decretum usque in annum 2011 valuit.

## Scripta 
* 1866 : *De la lésion anatomique de la paralysie générale* (dissertatio)
* 1871 : ''Étude expérimentale et clinique sur l'alcoolisme: alcool et absinthe, épilepsie absinthique*. Lutetiae: Renou et Maulde; Textus apud Gallica
* 1874 : *De l'Alcoolisme, des diverses formes du délire alcoolique et de leur traitement*. Lutetiae: Adrien Delahaye; Textus apud Gallica
** versio Anglica, interpr. W. S. Greenfield: *On alcoholism: the various forms of alcoholic delirium and their treatment*. Londinii: H. K. Lewis, 1876; Textus apud Gallica
* 1876-1893 : *Recherches sur les centres nerveux: alcoolisme, folie des héréditaires dégénérés, paralysie générale, médecine légale*. 2 voll. Lutetiae: G. Masson; vol. 1 vol. 2

## Notae 
## Bibliographia 
* Jacques Chazaud, "Deux psychiatres du Roussillon: Magnan et Ey" in *Annales médico-psychologiques* vol. 166 (2008) pp. 48-51
* Jacques Chazaud, "Valentin Magnan (1835-1916)" in *L'Information psychiatrique'' vol. 79 (2003) pp. 251-257 
* J.‑P. Lauauté, "L'Absinthisme: la faute du docteur Magnan" in ''L'évolution psychiatrique* vol. 72 (2007) pp. 515‑530
* Paul Sérieux, *V. Magnan: sa vie et son œuvre*. Lutetiae: Masson, 1921

## Nexus externi 
* "(Jacques Joseph) Valentin Magnan" apud *Psychiatrie Histoire'' 

Categoria:Psychiatri Franciae
Categoria:Alumni Universitatis Parisiensis
Musa viridis

[thumb|*Absinthium* a [Ludovicus Aemilius Benassit|Ludovico Aemilio Benassit anno 1862 delineatum]]
[thumb|upright=1.25|*Absinthii potor* a [Victor Oliva|Victore Oliva (1861-1928) pictus: despectus coffeariae *Slaviae* Pragensis]]
**Musa viridis** (Francogallice *la muse verte*, *la fée verte*) est personificatio spiritus absinthii qua laetitiae hallucinationesque hac potione fictae evocantur. 

## Bibliographia 
; Fontes antiquiores
* 1857? : Edmond Bourgeois, "À Musset" in  p. 61; versio Anglica in  p. 62 ("the green-eyed muse")
* 1863 : Jules-Michel Ferdinand Moreau, ''De la liqueur d'absinthe et de ses effets'' (Lutetiae: F. Savy) Titulus ("L'absinthe, c'est la muse verte des poëtes")
* 1890 : Marie Corelli, *Wormwood* (3 voll. Londinii: Richard Bentley) vol. 1 pp. 254, 261 ("the Fairy with the Green Eyes", "the green fairy")
* 1895 : Paul Verlaine, *Confessions* (Lutetiae: La Plume)pp. 147-148, 241 impressionis 1899 ("Un seul trait de l'atroce sorcière verte [quel imbécile l'a donc magnifiée en fée, en Muse verte ?]", p. 148) 
* 1920 : George Saintsbury, *Notes on a cellar book* (Londinii: Macmillan) pp. 135-145 ("Green Muse", p. 137)
* 1920 : "La mort de Pelloquet" in Raoul Ponchon, *La Muse au cabaret* (Lutetiae: Fasquelle) p. 201 ("Un de ces bohèmes Par la «Muse verte» grisés")
* 1922 : James Joyce. *Ulysses* (Lutetiae: Shakespeare & Co.) p. 43 impressionis 1925 ("His breath hangs over our saucestained plates, the green fairy's fang thrusting between his lips ... Green eyes, I see you. Fang, I feel")

; Recentiora
* 
* Marie-Claude Delahaye, *Absinthe, histoire de la fëe verte*. Lutetiae: Berger-Levrault, 1987
* Marie-Claude Delahaye, "Grandeur et décadence de la fée verte" in *Histoire, Économie et Société* vol. 7 (1988) pp. 475-489 JSTOR
* 
* Marie-Claude Delahaye, Benoît Noël, *Absinthe, muse des peintres*. Lutetiae, 1999

Categoria:Absinthium
Categoria:Personificationes
Phrynichus

* Phrynichus, poeta tragicus Atheniensis
* Phrynichus, poeta comicus Atheniensis 
* Phrynichus, strategus Atheniensis
Unitates Stoneyanae

sunt systema mensurae a physico Hibernico Georgio Johnstone Stoney anno 1881 creatum et primum exemplum
systematis  propositum – quod est grex unitatum sic excogitatum ut quaedam selectae  et systema plene definiant et in ipso systemate includantur.

Georgius Stoney fuit primus qui intellexit onus electricum quantitates discretas tantum accipere posse; hoc ei suasit ut significationem universalem in minima unitate videret. Talis minima unitas ( onus electricum electronis), una cum aliis tribus quantitatibus constantibus quas item ipse putavit universales (eae sunt celeritas lucis, constans gravitationis et constans Coulombiana), sivit eum systema creare, quod hodie in honorem eius appellatur.

## Unitates 
Ad novum systema mensurae definiendum, Georgius Stoney has quantitates constantes elegit:

* , celeritatem lucis in vacuo ()
* , constantem gravitatis ()
* , constantem Coulombianam ()
* , onus electricum elementare ( onus protonis vel electronis – )

Nonnulli auctores posteriores, praesertim post  anni 2019, in locum constantis Coulombianae () aliquando  substituunt (ubi  est constans permittivitatis vacui).

Constantes quae systema Stoneyanum definiunt, cum per ipsas unitates Stoneyanas exprimantur, partem numeralem habent unius:

: \begin{align}
c &= 1\ l_\text{S} \cdot t_\text{S}^{-1} \\
G &= 1\ l_\text{S}^3 \cdot t_\text{S}^{-2} \cdot m_\text{S}^{-1} \\
k_\text{e} &= 1\ l_\text{S}^3 \cdot t_\text{S}^{-2} \cdot m_\text{S} \cdot q_\text{S}^{-2}\\
e &= 1\ q_\text{S}
\end{align}

Secundum ipsum systema pars numeralis constantis Planckianae minutae est &hairsp;, i.e. ∼137:

: \hbar = \frac{1}{\alpha} ~l_\text{S}^2 \cdot t_\text{S}^{-1} \cdot m_\text{S} \approx 137.036 ~l_\text{S}^2 \cdot t_\text{S}^{-1} \cdot m_\text{S}^{~},

ubi  est constans structurae politae.

Proportio inter unitates Planckianae et unitates Stoneyanas est \sqrt{{1}/{\alpha}} \approx 11.7. Idcirco: l_\text{S} = \sqrt{\alpha}\,l_\text{P}; m_\text{S} = \sqrt{\alpha}\,m_\text{P}; t_\text{S} = \sqrt{\alpha}\,t_\text{P}; q_\text{S} = \sqrt{\alpha}\,q_\text{P}.

Nonnulli auctores, unitates Planckianas imitantes, unitatem Stoneyanam temperaturae () systemati addunt, cui 1.2103&thinsp;×&thinsp;1031 K congruunt.

## Notae 
* Constans Coulombiana
* Constans gravitationis
* Systema internationale unitatum
* Unitas mensuralis
* Unitates Planckianae

Categoria:Mensura
Categoria:Notiones in physica
Categoria:Physica
Categoria:Quantitates constantes physicae
Categoria:Unitates naturales
Categoria:Unitates physicae
Phrynichus (tragicus)

**Phrynichus** (Graece Φρύνιχος; circa 535 a.C.n. Athenis, ut videtur, natus nec ante 476 a.C.n. Siciliae mortuus), Polyphradmonis filius, fuit poeta tragicus Atheniensis e prioribus; opera Phrynichi deperdita sunt.

Thespidis discipulus fuisse dicitur. Anno 511 primum in certamine tragicorum vicit. Anno 494 *Miletum captam* (Μιλήτου ἅλωσις) tragoediam edidit de Mileto a Dario expugnata tantumque maerorem Atheniensibus intulit tantasque lacrimas movit, ut tragoedia interdicta esset auctorque ad multam 1000 drachmarum damnatus esset. In *Phoenissis* anno 476 compositis Phrynichus luctus Persarum ad Salaminem devictorum descripsit.

Histrionem habuit unum, sed chorum primus in duas dimidias partes divisit, quarum una viros, altera mulieres imitaretur.

## Tragoediae 
*Suda* tragoedias Phrynichi decem enumerat:

* Πλευρωνίαι *Pleuroniae*
* Αἰγύπτιοι *Aegyptii*
* Ἀκταίων *Actaeon*
* Ἀλκηστις *Alcestis*
* Ἀνται̂ος ἢ Λίβυες *Antaeus vel Lybii*
* Δίκαιοι ἢ Πέρσαι ἢ Σύνθωκοι *Iusti vel Persae*
* Δαναίδες *Danaides*
* Ἀνδρομέδα *Andromeda*
* Ἠριγόνη *Erigone*
* Άλωσις Μιλησίων (vel Μιλήτου ἅλωσις) *Miletus capta*

## Notae 
## Nexus externi 
Categoria:Poetae scaenici
Categoria:Tragici
Categoria:Scriptores Graeci antiqui
Categoria:Auctores Graeci antiqui
Categoria:Scriptores operum deperditorum
Rudolphus A. Marcus

thumb|Rudophus A. Marcus (2005)
**Rudolphus Arthurus Marcus** (natus 21 Iulii 1923) est chemicus Americanus origine Canadae, qui anno 1992 Praemium Nobelianum chemiae accepit, ratione studii electronorum transferendorum.

Alumnus Universitatis Macgillianae est, ubi gradum doctoris adeptus est. Deinde professor Instituti Technologiae Californiensi chemiam docuit.

## Notae 
## Nexus externi 
Categoria:Alumni Universitatis McGill
Categoria:Chemici Canadae
Categoria:Chemici Civitatum Foederatarum
Categoria:Praemium Nobelianum Chemiae
Constans Coulombiana

, vel **constans roboris electricae**, vel **constans electrostatica** ( vel  vel  notata) est constans proportionalitatis in aequationibus  adhibita. Ei sunt dimensiones . Nomen in honorem Caroli de Coulomb (1736–1806), physici Francogallici, electum est, qui  anno 1785 invenit.

Secundum unitates primarias Systematis internationalis unitatum, constanti Coulombianae congruunt .

Secundum nonnulla systemata  ( secundum unitates Stoneyanas, secundum unitates Planckianas), constans Coulombiana partem numeralem habet unius – : 

## Aequationes quae constante Coulombiana utuntur 
; 
:F = k_\text{e}\frac{Qq}{r^2}
; 
:  U_\text{E} =  k_\text{e}\frac{Qq}{r}
; Campus electricus
: \mathbf{E} = k_\text{e} \sum_{i=1}^N \frac{Q_i}{r_i^2} \mathbf{\hat{r}}_i

## Notae 
* Ars electrica
* Constans Boltzmanniana
* Constans electrica
* Constans gravitatis
* Constans Planckiana
* Carolus de Coulomb
* Electricitas
* Electrochemia
* Electron
* Unitates Planckianae
* Unitates Stoneyanae

Categoria:Electricitas
Categoria:Quantitates constantes physicae
Categoria:Notiones in physica
Categoria:Physica
Interglossa

**Interglossa** ("inter + linguam") est lingua artificiosa a Lancelot Hogben biologo secundo bello mundano labente creata, anno 1943 edita. Qui principia semantica sic adhibuit ut parvum vocabularium crearet 880 verborum quae principalia colloquia inter homines variarum civitatum sustinere possent.

Ex Interglossa decennio annorum 1970 orta est Glosa, quae verba huius linguae accrevit et mutavit.

## Exempla
### Oratio dominica 
### Nonnullae sententiae simplices
*U domi; su pre gene gravito; habe mega palaeo [domus, quae antea passa est gravitatem, habet valde magnam aetatem].
*Un anthropi; su pre dicte re; non habe bio [homo, de quo antea dicta est res, vitam non (iam) habet].
*Un anthropi; mi pre vise; non habe bio [homo, quem antea vidi, vitam non (iam) habet].
*Un anthropi; na pre dicte de; non habe bio [homo, de quo diximus, vitam non (iam) habet].
*Fe pre dicte a mi mega longo historio [illa narravit ad me valde longam historiam].
*Mi date credito de bibli pan amico-pe de mi [dedicavi hunc librum ad universum meorum amicorum].
*U palaeo gyna in horta [vetus femina (est) in horto].
*U gyna, mega tem apo auto anthropi [femina magnum tempus in orbitate a suo marito (est)].

## Nexus externi
*Interglossa: A draft of an auxiliary for a democratic world order, being an attempt to apply semantic principles to language design.
*grammatica.

## Notae
Categoria:Linguae artificiosae
Flandria Francica

**Flandria Francica**, etiam **Flandria Meridiana** appellata, est regio geographica sine statu iuridico, quae cum parte historiae Comitatus Flandriae concordat. Hoc territorium aliquando inter annos 1659 et 1713 in dicione Regni Franciae fuit per bella Ludovici XIV regis. Complectitur et Flandriam Maritimam in septentrionibus, quae olim idiomatibus Flandricis utebatur, et Flandriam Gallicam in meridie.

Flandria Francica per magnam praefecturae Septentrionis partem extenditur, et nunc ad regionem Altam Franciam pertinet, propter novam regionum Francicarum instaurationem anno 2016 effectam, qua Septentrio et Fretum et Picardia coalitae sunt.

## Notae 
## Nexus externi 
Categoria:Flandria
Montes Meridiani (Carolina Septentrionalis)

**Montes Meridiani** (Anglice *South Mountains*) sunt veterrimi montes perpetui inter Montes Appalachianos Carolinae Septentrionalis siti. Forma iugi silvestris a Cold Knob maiore monte in occidentem inter flumina Paint Fork (a septentrione) et Terry Fork (a meridie) tendit, donec his confluentibus perit. Constant ex gneisso 1214 milies mille annos fere concreto. Sola sunt subargillosa et aquae pervia, plerumque serierum Buladean et Chestnut. Summus mons ad 990 metra extenditur.

## Notae
Categoria:Montes Carolinae Septentrionalis
Gim Bugyeom

**Gim Bugyeom** ac saepe *Kim Boo-kyum*, litteris Coreanis 김부겸 (Sangju in urbe natus die 21 Ianuarii 1958) est politicus Coreae Meridianae.

Alumnus est universitatis nationalis Seulensis ubi scientiae politicae studuit atque bis propter agitatione politica expulsus est. Minister a rebus internis et securitate a die 16 Iunii 2017 usque in 6 Aprilis 2019, primus minister a die 14 Maii 2021 ad 11 Maii 2022 meret.
 
## Nexus externi 
* "Kim Boo-kyum, former four-term lawmaker, nominated as S. Korea's new prime minister" (16 Aprilis 2021) apud *Yonhap News Agency*

Categoria:Politici Coreae
Categoria:Ministri rerum internarum
Categoria:Gubernatores civitatum
Categoria:Alumni Universitatis Nationalis Seulensis
Molossia

**Molossia** (Graece Μολοσσία) fuit pars Epiri austrorientalis, quam Molossi incoluerunt. Ceterae Epiri partes Chaonia et Thesprotia habebantur. 

Strabo dicit  Molossiam ad mare aditu caruisse, sed Dodonae templum nobile in terra Molossorum sitam esse. Molossus Neoptolemi et Andromachae filius eponymus gentis putabatur et domus regiae conditor, e qua Olympias Alexandri mater et Pyrrhus Epirotes rex bellicosus fuierunt. Canes Molossi fortes in Graecia notissimi erant.

## Notae
## Nexus externi
Categoria:Epirus
Ceratinum

thumb|Tam cornua quam cutis istius rhinocerotis e **ceratino** constant.
**Ceratinum** (e verbo Graeco  κέρας, κέρατοςː  'cornu') -vel fortasse potius ceratina, quoniam plura sunt- est proteina fibrosa cytosceleti in ceratinocytis producta. E diametri magnitudine (circiter 10 nm) inter filamenta media ponitur. Ceratinum durum in animalium cornu, capillis, villis, lana, unguibus, pennis invenitur. Ceratinum mollius in cellulis vivis versatur. In strato superficiali cutis humanae (necnon aliorum mammalium) cellulae epitheliales epidermidis iam mortuae cumulantur, in quibus paene nihil nisi ceratinum valde compressum remanet. Illud impermeabile tegumentum totum corpus protegit tam adversus solis radios quam contra bacterias. Ceratina intracellularia (endoceratina) a ceratinis extracellularibus (extraceratina) distingui solent

## De structura moleculari 
thumb|Quomodo **ceratini** helices pilum faciunt
Molecula ceratini e dimero helicum α consistit. Nam in structura primaria ceratinorum aminoacida per septena repetuntur, ita ut aminoacida non polaria, hoc est hydrophoba, semper primum et quartum locum septenorum occupant. Ita duae helices per appendices hydrophobas sese conglutinant quae invicem adtrahant. Deinde plura dimera structuram aedificant rudentibus aut restibus manu factis similiorem. Haec aedificatio energiam non expendit. In alpha-ceratinis, quae in duris structuris versantur, multa cysteina reperiuntur, quae pontes sulphureos inter filamenta iungunt.

Mutationes geneticae in ceratino gravium morborum causa inveniuntur, exempli gratia in epidermolysi bullosa simplici, cum strata epithelii dehiscunt et vesiculae interveniunt.

## Fontes 
thumb|Microphotographia **ceratini** filamentorum intra cellulam
*Charlotte Pratt et Kathleen Cornely,  *Essential Biochemistry*, Wiley, 2018ː V.3. In versione Francogallica, De Boeck, 2019 pp.135-6

## Plura legere si cupis 
*Hermann H Bragulla et Dominique G Homberger, "Structure and functions of keratin proteins in simple, stratified, keratinized and cornified epithelia", *Journal of Anatomy*, 2009ː 516-559
*Robert G. Oshima, "Intermediate Filaments: A Historical Perspective", *Experimental Cell Research*, 2007: 1981–1994.
* Schweizer J, Bowden PE, Coulombe PA, et al. (July 2006). "New consensus nomenclature for mammalian keratins". *J. Cell Biol.* 174 (2): 169–74.
*Luca Tombolato, Ekaterina E. Novitskaya, Po-Yu Chen, Fred A. Sheppard, Joanna McKittrick, "Microstructure, elastic properties and deformation mechanisms of horn keratin", *Acta biomaterialia*, 2010ː 319-330
*Bin Wang, Wen Yang, Joanna McKittrick, Marc André Meyers, "Keratin: Structure, mechanical properties, occurrence in biological organisms, and efforts at bioinspiration", *Progress in materials science*, 2016ː 229-238 https://www.sciencedirect.com/science/article/abs/pii/S0079642515000596

## Nexus externi 
*De ceratino apud Aquaportail

Categoria:Proteinae
Categoria:Cytologia
Categoria:Biochemia
Jeong Uiyong

**Jeong Uiyong**, saepe *Chung Eui-yong*, litteris Coreanis 정의용 (natus die 14 Aprilis 1946) est politicus et legatus Coreae Meridianae.

Alumnus universitatis nationalis Seulensis, apud ministerium rerum externarum ab anno 1971 operam dedit. Legatus est Israëli annis 1997 et 1998; inde minister vicarius a commercio usque in 2001 meruit. Legatus est Nationibus Unitis Genavae in urbe usque in annum 2004. Minister a rebus externis a die 9 Februarii 2021 usque in 12 Maii 2022 functus est.

## Nexus externi 
* Vita apud *CSIS*
* Takao Harakawa, "Japanese Officials Irked by South Korea’s ‘Photo Ambush’ of Prime Minister Abe at ASEAN Meeting" (11 Novembris 2019) apud *Japan Forward*

Categoria:Politici Coreae
Categoria:Legati Coreae Meridianae
Categoria:Ministri rerum externarum
Categoria:Legati Nationibus Unitis
Categoria:Alumni Universitatis Nationalis Seulensis
Dorin Recean

**Dorin Recean** (Dondușeni in oppido natus die 17 Martii 1974) est politicus Moldaviae.

Alumnus est Academiae Studiorum Oeconomicorum Moldavicae. Ibidem postea docuit. Minister a rebus internis a die 24 Iulii 2012 usque in 18 Februarii 2015 functus est, praeside Nicolao Timofti. In vitam politicam revocatus, consiliarius a munitione et securitate nationali iuxta praesidem Maiam Sandu a die 7 Februarii 2022, deinde primus minister a die 16 Februarii 2023 meret.

## Bibliographia 
* "Who is new Moldovan Prime Minister Dorin Recean?" (16 Februarii 2023) apud *Reuters*
* Steven McGrath, Cristian Jardan, "Moldova: New pro-Western government sworn in, faces ‘crises’" (16 Februarii 2023) apud *AP News*

Categoria:Politici Moldaviae
Categoria:Alumni Academiae Studiorum Oeconomicorum Moldavicae
Categoria:Ministri rerum internarum
Categoria:Gubernatores civitatum
Categoria:Professores Academiae Studiorum Oeconomicorum Moldavicae
Bak Jin

**Bak Jin**, saepe *Park Jin*, litteris Coreanis 박진 (Seuli in urbe natus die 16 Septembris 1956) est politicus Coreae Meridianae.

Alumnus est universitatis nationalis Seulensis, recentius universitatum Oxoniensis, Harvardianae, Neo-Eboracensis. Ab anno 1990 usque in 1993 lector scientiae politicae fuit in universitate Novicastrensi.

Legatus est conventui Nationali ab 9 Augusti 2002 usque in 29 Maii 2012, iterum ab 30 Maii 2020; minister a rebus externis a die 12 Maii 2022 usque in 10 Ianuarii 2024 functus est.

## Nexus externi 
* Vita brevis apud *Wilson Center*

Categoria:Politici Coreae
Categoria:Eruditi Coreae
Categoria:Alumni Universitatis Nationalis Seulensis
Categoria:Alumni Universitatis Oxoniensis
Categoria:Alumni Universitatis Harvardianae
Categoria:Alumni Universitatis Neo-Eboracensis
Categoria:Professores Universitatis Novicastrensis
Categoria:Ministri rerum externarum
Iosephus Boakai

**Iosephus Boakai**, vulgo plene *Joseph Nyumah Boakai* (Worsonga in oppido natus die 30 Novembris 1944) est politicus Liberiae. Alumnus est universitatis Liberianae et universitatis civicae Kansiensis. Minister agriculturae inter annos 1983 et 1985 meruit, praeside Samuele Doe. Praeses vicarius Liberiae fuit a die 16 Ianuarii 2006 usque in 22 Ianuarii 2018. Ipse praesidatum anno 2017 frustra postulavit, victore Georgio Weah; iterum anno 2023 candidatus fuit, bono successu.  

## Nexus externi 
* Vita olim regimine Liberiano divulgata
* "Liberia Vice President Boakai" apud *USAID*
* "Joseph Boakai: Liberia's new president fails to end inauguration speech" (Ianuario 2024) apud *BBC News Africa*

Categoria:Politici Liberiae
Categoria:Duces civitatum
Categoria:Alumni Universitatis Liberianae
Categoria:Alumni Universitatis Civicae Kansiensis
Categoria:Ministri agriculturae
Constans gravitatis

[thumb|right|upright=1.2|Constans gravitatis  in [lex universalis gravitationis Newtoniana|lege universali gravitationis Newtoniana.]]

 vel **constans Newtoniana** vel **constans gravitationis universalis** vel aliquando **constans Cavendishiana** ( notata) est constans  in aequationibus classicis gravitationis et relativitatis generalis adhibita. Ei sunt dimensiones . Nomen *constantis Newtonianae* in honorem physici Anglici Isaaci Newtoni (1642–1727) electum est, qui legem universalem gravitationis anno 1687 invenit.

In lege Newtoniana talis quantitas vim attractionis inter duo corpora ad productum eorum massarum et ad inversionem quadraticam spatii inter ea ducit. In , quantitas statuit nexum inter formam continui spatitemporalis et tensorem .

Ob difficilem mensuram, pars numeralis usque ad quattuor  tantum noscitur. Secundum unitates primarias Systematis internationalis unitatum, constanti gravitatis congruunt .

 Henrici Cavendish fuit prima mensura quae talem quantitatem certitudinis saltem  determinavit.

## Aequationes quae constante gravitatis utuntur 
; Lex universalis gravitationis Newtoniana
: F=G\frac{m_1m_2}{r^2}
; 
: G_{\mu \nu} + \Lambda g_{\mu \nu} = \kappa T_{\mu \nu}
; 
: \kappa = \frac{8\pi G}{c^4} \approx 2.0766 \times 10^{-43} \mathrm{\,N^{-1}}

## Notae 
* Astrophysica
* Constans Coulombiana
* Fluctus gravitatis
* Gravitas (physica)
* Isaacus Newtonus
* Relativitas generalis
* Spatium Calabi-Yau
* Unitates Planckianae
* Unitates Stoneyanae
* Celeritas fugae
* Vis aestualis

Categoria:Quantitates constantes physicae
Categoria:Mechanica caelestis
Categoria:Notiones in physica
Categoria:Physica
Myosinum

thumb|Myosinum in actu.
**Myosinum** (a radice Graeca *myo-* 'musculus') est familia proteinarum motoriarum quae ATP hydrolyzant atque energia ita liberata utuntur ad vim actini  adhibendam ac motum efficiendum. Sive dimerum sive monomerum esse potestː cum dimerum, caudam praebet e duabus catenis polypeptidicis invicem circumvolutis constantem quarum utraque caput globosum in diversam directionem spectans gerit. Illa capita loca praestant quae ATP et actinum ligant. In myocytorum sarcomeris moleculae myosini in crassa filamenta conglutinantur e quibus capita extrinsecus spectant ita ut cum tenuibus filamentis actini certo ordine alternent et contractum musculi efficere possint. Alia myosina sunt monomera quae vesiculas intracellulares in microfilamentis vehuntː magni momenti sunt in endocytosi et exocytosi. E tenui cauda et capite globoso constant.

## De structura moleculari 
thumb|Sarcomerum in musculoː crassa filamenta myosini rubeo colore insignia sunt inter caerulea filamenta actini.
thumb|Dimerum myosini II.
Sunt plures quam viginti myosinorum species quae in paene omnibus eukaryotarum cellulis versantur. In myocytis myosinum II massam 540 chilodaltonum habet. Molecula tripertita estː cauda duplicis helicis speciem praebet, collum helicis simplicis quae tamen saepe levibus catenis circumvolutis firmatur, caput in quo chemicae reactiones geruntur globosum est. Collum instar vectis agit atque capitis motum amplificat ita ut alternatim actino adhaereat ac deinde removeatur et progrediens alteri loco longius in eodem filamento adhaereat.

## Notae 
## Fontes 
*Charlotte Pratt et Kathleen Cornely,  *Essential Biochemistry*, Wiley, 2018ː V.3. In versione Francogallica, De Boeck, 2019 pp.141-144.

## Plura legere si cupis 
*F. Jon Kull et Sharyn A. Endow, "Force generation by kinesin and myosin cytoskeletal motor proteins", *Journal of Cell Science*, 2013: 9–19.

## Nexus externi 
*Myosinum et actinum (Francogallice)
*Lectio audienda et videnda

Categoria:Proteinae
Categoria:Cytologia
Categoria:Biochemia
Categoria:Musculi
Patricius Pruaitch

**Patricius Pruaitch** (in provincia Sandaun natus die 29 Iunii 1964) est politicus Papuae Novae Guineae. Alumnus est   et universitatis Papuae Novae Guineae. Viginti fere annos legatus est parlamento Papuae Novae Guineae ab 2002 pro circulo aperto Aitape-Lumi. Minister a silvis ab anno 2002, a terris 2004, a vectigalibus 2006, a silvis iterum 2012, ab aerario 2012 factus est: his muneribus non sine interruptionibus functus est. Dux factionis contrariae bis meruit, ab anno 2017 in 2019 et ab 2020 in 2022. Minister a rebus externis a die 11 Augusti 2019 usque in 20 Decembris 2020 meruit.

## Bibliographia 
* Clifford Faiparik, "Pruaitch back with govt" in *The National* (9 Aprilis 2021)

Categoria:Politici Papuae Novae Guineae
Categoria:Ministri vectigalium
Categoria:Ministri rerum externarum
Categoria:Alumni Scholae Superioris Nationalis Sogeri
Categoria:Alumni Universitatis Papuae Novae Guineae
Cho Tae-yul

**Cho Tae-yul**, litteris Coreanis 조태열 (natus die 10 Novembris 1955) est politicus et legatus Coreae Meridianae.

Alumnus est universitatis nationalis Seulensis; annis 1982 et 1983 universitatem Oxoniensem frequentavit. Iuxta ministerium rerum externarum operam dedit et in varias legationibus Coreanis excubavit. Legatus Genavae iuxta Nationes Unitas ab anno 2005, legatus in Hispania ab 2008, recentius minister vicarius rerum externarum meruit. Minister a rebus externis die 10 Ianuarii 2024 nominatus est, antecessore Bak Jin.

## Notae 
## Nexus externi 
* Vita brevis apud Nationes Unitas
* Vita apud CSIS

Categoria:Legati Coreae Meridianae
Categoria:Politici Coreae
Categoria:Ministri rerum externarum
Categoria:Legati Nationibus Unitis
Categoria:Alumni Universitatis Nationalis Seulensis
Categoria:Alumni Universitatis Oxoniensis
Iustinus Tkatchenko

**Iustinus Tkatchenko**, vulgo plene *Justin Wayne Tkatchenko* (Melburniae natus die 2 Iunii 1972) est politicus Papuae Novae Guineae.

Filius est Ucrainensium in Australiam migratorum. Curator hortorum botanicorum Canberrae laboravit; deinde societatem commercialem horticolam direxit et programmata de horticultura televisifica fecit: tamquam fautor culturae orchidacearum curaeque hortorum tropicalium laureatus est. Civitatem Papuanam anno 2006 accepit. Legatus est parlamento Papuae Novae Guineae ab anno 2012 pro circulo Portus Moresbiensis. Minister ab habitatione a die 7 Iunii 2019 ad 11 Iunii 2022 functus est. Minister a rebus externis a die 23 Iunii 2022 usque in 12 Maii 2023 meruit iterumque a die 18 Ianuarii 2024. Inter hos dies primus minister Iacobus Marape officium ministri rerum externarum menses octo suscepit.

## Nexus externi 
* "PNG Prime Minister James Marape calls for nation to 'forgive' Foreign Minister Justin Tkatchenko over 'primitive animals' comments" (12 Maii 2023) apud *ABC News*

Categoria:Horticultores
Categoria:Ostentatores televisuales
Categoria:Artifices Australiae
Categoria:Politici Papuae Novae Guineae
Categoria:Ministri rerum externarum
Michaël Popșoi

**Michaël Popșoi**, nomine pleno nativo Михаил Иванович Попшой ( in oppido regionis Kirovensis natus die 10 Martii 1987) est politicus Moldaviae.

Familia mox in Moldaviam redita, in oppido otioso Vadul lui Vodă ad ripas Tyrae fluminis, prope Chisinoviam, educatus est. Alumnus est universitatis civicae Moldavicae, unde ratione Erasmiana in Turciam profectus universitatem technicam Mediae Orientis unum annum frequentavit. Studia Budapestini apud universitatem Europae Centralis, deinde in universitatibus Eboracensi Mediolanensique persecutus est: hic democratizationi Europeanizationique civitatum Europae orientalis studuit doctoratumque attigit. Consiliarius politicus operam dedit iuxta legationem Americanam Chisinoviae in urbe sed et alibi sub aegidibus variis. Factionis  praeses vicarius anno 2017 electus est. Parlamento Moldaviano a die 8 Iunii 2019 legatus est. Minister rerum externarum a die 29 Ianuarii 2024 meret, praeside Maia Sandu, primo ministro Dorin Recean.

## Bibliographia 
* "[Mihail Popșoi (PAS): În R. Moldova locuiesc cei de etnia română și moldovenească / Teorii staliniste în PAS](https://web.archive.org/web/20210612113057/https://timpul.md/articol/alerta-de-moldovenism-primitiv-popoi-(pas)-in-r--moldova-locuiesc-cei-de-etnia-romana-i-moldoveneasca-164136.html)" in  *Tîmpul* (12 Iunii 2021)

## Nexus externi 
* "Mihail Popșoi" apud *People of Interest*
* "Victorie pentru Mihai Popșoi. Candidatul blocului ACUM- lider în circumscripția nr.32" (25 Februarii 2019) apud *Unimedia*

Categoria:Politici Moldaviae
Categoria:Ministri rerum externarum
Categoria:Alumni Universitatis Civicae Moldavicae
Categoria:Alumni Universitatis Technicae Mediae Orientis
Categoria:Alumni Universitatis Europae Centralis
Categoria:Alumni Universitatis Eboracensis
Categoria:Alumni Universitatis Mediolanensis
Grímur Thomsen

thumb|Grímur Thomsen.
**Grímur Þorgrímsson** sive *Grímur Thomsen* (natus Bessastadis die 15 Maii 1820; mortuus ibidem die 27 Novembris 1896) fuit poëta Islandicus.
 
## Vita 
Grímur Thomsen nostro pater aurifaber fuit. Ex anno 1837 Hafniae iuribus studuit, aestheticis, philosophiae Hegelianae, et . Anno autem 1843 de poësi Francogallica recentiore opus edidit. Anno 1845, postquam thesim de Domino Byron in lucem protulit, baccalaureus proclamatus est. Stipendium regium itinera in Europam patefecit. Anno 1854, doctoratum fecit; tamquam criticus opera Ioannis Christiani Andersen legenda esse censuit. Similia publice in Dania dixit de Ioanne Ludovico Runeberg et Bjarni Thorarensen. Cum unionem totius Scandinaviae foveret, Ioannis Sigurðsson notonem de libertate Islandica minoris aestimavit. Cum multis politicis consuetudinem contraxerat; annis inter 1848 et 1866 in ministerio Danico de rebus externis operam navabat. In Islandiam reversus, maritus factus est, et latifundia ad Bessastadas adeptus est, ubi naturae concessit. 

Annis inter 1869 et 1892 in parlamento Islandico senatoris munere functus est.

## Opera
Iam anno 1844 in foliis "Fjölnir" carmen quoddam legi potuit; tamen non ante annum 1880 plura publicata sunt. Tomus alter anno 1895 venalis prostabat, cum multitudo post mortem in lucem proferretur. Carminibus eius in principio vix plausum est. Sed historicus in litteris Stephanus Einarsson 
errores invenit quoad versuum metricam, quamquam eum argumentorum et volubilitatis linguisticae minime paeniteret. Nostris diebus Grímur Thomsen inter maximos poëtas habetur. Einarsson eius opera cum carminibus epicolyricis scriptorum Theodiscorum Goethii, Schilleri et Ludovici Uhland adaequat. Sigfús Blöndal anno 1911 in Encyclopaedia Britannica poëtam nostrum valde laudavit, quippe qui sensus suos numquam fucaret. Maximi momenti est carmen *Á Sprengisandi* de itinere periculoso ab insulae septentrione in meridiem faciendo, cui musicam addidit Sigvaldi Kaldalóns anno 1913. Quod cantilena valde popularis factum est.
:Ríðum, ríðum og rekum yfir sandinn,
:rennur sól á bak við Arnarfell,
:hér á reiki er margur óhreinn andinn,
:úr því fer að skyggja á jökulsvell;
:Drottinn leiði drösulinn minn,
:drjúgur verður síðasti áfanginn.
thumb|melodia cantilenae omnibus notae, cui titulus *Á Sprengisandi*, 1913; versus confecit Grímur Thomsen iam anno 1861.

Grímur Thomsen conversiones multas confecit. Haud solum ex lingua Islandica antiqua in Danicum res interpretatus est sed etiam Europaea opera variorum lingorum pacta in Islandice reddidit. Postea vel opera Graecorum veterum in sermonem patrium convertere conatus est.

## Nexus externi
* vita in paginis curiae Islandicae
*vita apud *Nordisk familjebok*
*opera apud *Internet Archive*
*quid *Encyclopaedia Britannica* de isto viro dixerit

## Notae 
Categoria:Interpretes textuum Graecorum 
Categoria:Islandia
Categoria:Alumni Universitatis Hafniensis
Categoria:Poetae Daniae 
Categoria:Politici Daniae
Luminița Odobescu

**Luminița Odobescu** (Regnae in urbe nata die 3 Maii 1969) est politica Romaniae. Alumna est facultatis commercialis academiae studiorum oeconomicorum Bucarestensis, ubi recentius doctoratum rerum commercialium internationalium accepit. Bucarestae Bruxellisque apud ministerium a commercio et iuxta unionem Europaeam operam dedit. Consiliaria a rebus Europaeis iuxta praesidem Nicolaum Ciucă ab anno 2021 meruit. Ministra a rebus externis die 15 Iunii 2023 creata est, primo ministro Marcello Ciolacu.

## Nexus externi 
* Vita apud ministerium rerum externarum
* Vita apud praesidatum
* "A new leadership at the Ministry of Foreign Affairs" (24 Iulii 2023) apud *China-CEE Institute: weekly briefing*

Categoria:Politici Romaniae
Categoria:Ministri rerum externarum
Categoria:Alumni Academiae Studiorum Oeconomicorum Bucarestensis
Lancelot Hogben

( , natus die 9 Decembris 1895, mortuus die 22 Augusti 1975) fuit zoologus experimentarius et medicus statisticus Britannicus. In prima parte vitae suae ranam africanam unguibus munitam ('''') adhibuit organismum modellum investigationis biologicae, in media parte vitae suae se contra motum eugeneticum movit, et in ultima parte vitae libros populares de scientia, mathematica et lingua scripsit.

## Nexus interni 
* Interglossa

## Notae 
## Bibliographia 
* 
* 

Categoria:Nati 1895
Categoria:Mortui 1975
Categoria:Professores Scholae Scientiarum Oeconomicarum et Politicarum Londiniensis
Categoria:Socii Regalis Societatis Londiniensis
Categoria:Professores Universitatis Civitatis Capitis
Categoria:Professores Universitatis Birminghamiensis
Categoria:Professores Universitatis Aberdonensis
Categoria:Zoologi Britanniae
Eremitorium (liber)

**Eremitorium** (方丈記, "Hōjōki "), est opus magnum et populare antiquae   *periodi Kamakura* (1185-1333) in Iaponia a Kamo no Chōmei scriptum. Auctore Theomaeo Camoensi a iaponico in latinum vertit Christophorus Ferrarius Lusitanus emendavit edendumque curavit Alexander Ricius Lotharingius.

Sententia aperturae Eremitorii clarissima est in litteris Iaponicis ut expressio *mujō* ("immanentia"), rerum transitus:
: *Defluentes amnes cursu non cessant, quorum aqua vero pristina non exstat. In stagnante quae fluctuat spuma modo solvitur, modo creatur, nec diu remnet umquam. Hujus mundi homines habitationesque non aliter esse constat.*

## Nexus externi 
* Eremitorium
*Vicifons
*Alexander Wolf: "Aufzeichnungen aus meiner Hütte." - recencio brevis (2008)

Categoria:Litterae Latine versae
Categoria:Litterae Iaponicae
Cratinus

**Cratinus** (Graece Κρατῖνος). saeculo VI a.C.n. exeunte natus et inter annum 423 et 421 mortuus, fuit poeta comicus Graecus, poetarum comoediae veteris notissimus. Opera Cratini deperdita sunt, fragmenta parva extant,

## Vita 
In Dionysiis octies in certamine poetarum vicit et in Lenaeis ter. Ultima eius victoria fuit, cum Aristophanes in parabasi *Equitum* Cratinum descripsisset ut senem, qui pro vino nimio ingenium abusus est; tum Cratinus comoediam *Laguncula* (Πυτίνη) egit, cuius fabulae personae fuerunt ipse, Comoedia uxor ipsius legitima et Ebrietas (Μέθη) puella. Hoc ultimum eius drama fuit. Res fabulosas in comoediis saepissime tractavit, ut fabularum nomina testantur.

## Index fabularum 
* Ἀρχίλοχοι ("Archilochi") (c. 448 a.C.n.)
* Βούκολοι ("Bubulci")
* Βούσιρις ("Busiris")
* Δηλιάδες ("Deliae")
* Διδασκαλίαι ("Doctrinae")
* Δραπέτιδες ("Fugitivae")
* Ἐμπιπράμενοι ἢ Ἰδαῖοι ("Incensi vel Idaei")
* Εὐνεῖδαι ("Eunidae")
* Θρᾷτται ("Thressae")
* Κλεοβουλῖναι ("Cleobulinae")
* Λάκωνες ("Lacones")
* Μαλθακοί ("Molles")
* Νέμεσις ("Nemesis")
* Νόμοι ("Leges")
* Ὀδυσσῆς ("Ulixes multi")
* Πανόπται ("Panoptae")
* Πλοῦτοι ("Pluti")
* Πυλαία ("Pylaea")
* Σάτυροι ("Satyri"), 424 a.C.n.
* Σερίφιοι ("Seriphii")
* Τροφώνιος ("Trophonius")
* Χειμαζόμενοι ("Hieme capti"), 425 a.C.n.
* Χείρωνες ("Chirones")
* Ὧραι ("Tempora")

## Notae 
## Nexus interni 
* *Eupolis atque Cratinus*

## Nexus externi 
* *Cratinus et Eupolis*,  dissertatio Latina
* *Comicorum Graecorum reliquiae*, Theodori Kock editio cum adnotationibus Latinis

Categoria:Auctores Graeci antiqui
Categoria:Comici
Categoria:Poetae Graeciae
Categoria:Scriptores Graeci antiqui
Categoria:Scriptores operum deperditorum
Tuba ductilis

thumb|Tuba ductilis *CG Bach42AG*
**Tuba ductilis** sive **tuba diductilis** est instrumentum musicum familiae aerophonicae.

## Notae
Categoria:Aerophona
Kamo no Chōmei

**Kamo no Chōmei** (鴨, 1153 vel 1155-1216) fuit auctor et poeta Iaponicus (formae waka), qui seriem calamitatum naturalium et socialium vidit, et politico amisso favore, promotus est in templum Sinto ad familiam eius pertinentem. Societatem tergiversari constituit, vota Buddhistica fecit, eremita factus extra urbem vivebat. Hoc aliquantum ad tempus insolitum erat, cum illi, qui tergiversabantur mundum, monasteriis se adiungere solebant. Cum sacerdote et poeta Saigyō in illis, qui sua aetate litteris se abdiderunt, numeratur; et *Hōjōki* ('Eremitorium') poema celeberrimum eius exemplum est generis "litterarum solitariarum".

## Nexus externi 
* Eremitorium

Categoria:Poetae Iaponiae
Categoria:Scriptores Iaponiae
Categoria:Incolae Iaponiae
Categoria:Eremitae
Categoria:Religio Buddhistica
Tharman Shanmugaratnam

**Tharman Shanmugaratnam**, litteris Tamulicis தர்மன் சண்முகரத்தினம், nomine Sinico 尚达曼 *Shàng Dámàn* (Singapurae natus die 25 Februarii 1957) est oeconomus internationalis et politicus Singapurae.

Religioni Hinduicae haerens, e familia Srilancensi Tamulica ortus, Tharman Shanmugaratnam filius est pathologi Kanagaratnam Shanmugaratnam. Scholam Anglosinensem frequentavit. Alumnus est scholae scientiarum oeconomicarum et politicarum Londiniensis universitatumque Cantabrigiensis et Harvardianae. Londinii Cantabrigiaeque morans in rebus politicis agebat, eo tempore se socialistam esse confitens. In Singapuram reditus usque in annum 2001 iuxta  operam dedit. Iam director factus, eo anno se retraxit parlamentoque Singapurae legatus est.  Minister ab eruditione anno 2003, minister a vectigalibus anno 2007, primus minister vicarius anno 2011, minister co-ordinationis politiae oeconomicae socialisque anno 2015 creatus est. Praesidatum anno 2023 petivit, bono successu: ergo praeses Singapurae a die 14 Septembris 2023 meret. 

## Bibliographia 
* Goh Yan Han, "M Tharman to run for president, will resign from Govt and PAP on July 7" in *Straits Times* (9 Iunii 2023)

## Nexus externi 
* Tessa Wong, "Tharman Shanmugaratnam: Singapore picks a president who could've been much more" (1 Septembris 2023) apud *BBC News*

Categoria:Politici Singapurae
Categoria:Duces civitatum
Categoria:Alumni Scholae Anglosinensis (Singapura)
Categoria:Alumni Scholae Scientiarum Oeconomicarum et Politicarum Londiniensis
Categoria:Alumni Universitatis Cantabrigiensis
Categoria:Alumni Universitatis Harvardianae
Categoria:Oeconomi Singapurae
Ibraimus (sultanus Johor)

**Ibraimus Iskandar filius**, vulgo *Ibrahim ibni Almarhum Sultan Iskandar*, litteris Arabicis إبراهيم ابن المرحوم سلطان إسکندر (Johor Bahru in urbe natus die 22 Novembris 1958), nobilis Malaesiae, sultanus est civitatis Johor. Die 31 Ianuarii 2024 princeps Malaesiae omnis rite creatus est, antecessore Abdullah Ri'ayatuddin sultano civitatis Pahang.

Avo Ismail et patre Iskandar sultanis Johor, patre etiam inter annos 1984 et 1989 omnis Malaesiae principe, matre Iosephina Trevorrow Anglica, Ibraimus partim Sydnei in Australia, breve temporis spatium in exercitibus Malaesiano Americanoque educatus est. Ab anno 1981, patre in sultanatum elevato, princeps futurus Johor in urbe degebat et nonnumquam propter rixas insultationesque inculpabatur.

## Bibliographia 
* "10 things to know about the Sultan of Johor" in *Straits Times* (20 Martii 2015)

Categoria:Politici Malaesiae
Categoria:Duces civitatum
Furina

**Furina** (Furina Fontana) est persona ficta in ludo electronico "Impactus Allogenerum" a facta miHoYo. Haec olim erat princeps supremus civitatis fictae Fontana, et est avatar humanum et actor deae aquae "Focalor" (-ris).

## Synopsis
Introducta in Augusto 2023, Furina servebat Fontana pro dea aqua "Focalor" et ducebat illius populum. Ex novembre operabilis fuit, revelataque homo actor deae aquae "Focalor" quae sui ceciderat et est assumpta Novovillitto, dracone aquae.

Categoria:Personae ficticiae
Categoria:Dei ficti
Marina Galstyan

**Marina Galstjan** (Armenice *Մարինե Գալստյան*, nata Erevani die 14 Iunii 1980) est actrix cinematographicus et televisifica Armenica.

## Vita
Nata Erevani anno 1980, diplomata est anno 2004. Annis 2000 in Italiam immigravit cum Sergio marito. *InControVerso* comitatum theatralem anno 2012 condidit.

## Pelliculae 
* *Bella*, dir. Notre Dame De Paris (2003)
* ''T'amo e t'amerò*, dir. Arthurus Vardanjan (2004)
*  *Il caso di Amati Malik*, dir. Emmanuel Turbanti (2008)
* *Miradas*, dir. Laurentius Righini (2013)
* *Coupe Fatale*, dir. Raphael Totaro (2013)
* *Il ragazzo della Giudecca*, dir. Alphonsus Bergamo (2016)
* *In the Same Garden*, dir. Ali Asgari (2016)
* *Il resto con i miei occhi*, dir. Maximiluanus Amato (2017)
* *Corrida de Toros*, dir. Fabius Romani et Fabius Pollio (2021)

## Televisio 
* *Parnas* (Armenia1, 2000–2003)
* *Tutto il mondo è paese* (2020) dir. Iulius Manfredonia
* *Un posto al sole'' (2020)

## Notae
## Nexus externi 
*

Categoria:Actores Armeniae
Categoria:Actores Italiae
Pugio

**Pugio** erat culter magnus. Telum ab militibus Romanis ut arma secundaria adhibebatur.

Categoria:Arma
Categoria:Res militares Romanae antiquae
Vaccinium vitis-idaea

***Vaccinium vitis-idaea*** est species plantarum florentium familiae Ericacearum, quam Carolus Linnaeus anno 1753 descripsit. Baccae edules sunt.

## Descriptio
*Vaccinium vitis-idaea* est frutex altitudinis usque ad 20 cm. Radix repens horizontalis est; folia alterna, crebra, coriacea, nitida, breviter petiolata, obovata vel elliptica, marginibus integris reflexis, latitudine usque ad 1,5 cm et longitudine usque ad 3 cm; supra viridia atriora, infra viridia lucidiora opaca; hiemantia. Foliorum pars inferior foveolas habet, in quibus formationes clavatae sitae sunt, ad aquam absorbendam idoneae; aqua de parte superiore folii defluens iis absorbetur. Florum corollae albae vel albae rosescentes. Fructus est bacca globosa vel ovata coloris rubri atrioris.

## Nexus externi 
Categoria:Baccae
Categoria:Taxa Linnaei
Categoria:Taxa 1753
Categoria:Vaccinium